Kullamaa käsikiri

Kullamaa käsikiri (ka Kullamaa katekismus) on teadaolevalt vanim suhteliselt pikemat eestikeelset teksti (ligi 150 sõna) sisaldav allikas.

Käsikiri sisaldab kaks palvet ("Pater noster" ja "Ave Maria"„Tervitatud, Maria, Issand sinuga. Sina naiste seas pääl(mi)ne pühak. Ning pühitsetud sinu ihust Jeesus Kristus. Aamen") ja usutunnistuse ("Credo"). Katoliku kiriku preesterkonnas liikvele pandud usuõpetuslikkude elementide eestindamise ja liikvelepaneku taga võib aimata Saare-Läänemaa piiskoppide
Orgese ja Kieveli sinodialgatusiEesti kirjandusajalugu tekstides. Esimene osa. Toimetanud: Mart Lepik, Gustav Suits. Tartu, 1932, Akadeemilise Kirjandusühingu toimetised IV-1, lk XI.

Käsikirja tekst on Kullamaa vakuraamatus ja selle on kirjutanud umbes 1524–1532 Kullamaa Püha Johannese koguduse katoliku vaimulikud Johannes Lelow ja arvatavasti tema järglane Konderth Gulerth.

Kullamaa käsikirja avastas 1923. aastal Paul Johansen. Originaali säilitatakse Tallinna Linnaarhiivis.

Vaata ka
 Wanradt-Koelli katekismus
 Kieveli katekismus
Viited

Kirjandus
Paul Johansen "Eestikeelsed palved Kullamaalt" (Tallinna Linnaarhiivi väljaanded IV järg I, lk. 9–16 fotograafilised koopiad, 1923) 
Toomas Põld. Kullamaa katekismuse lugu. Tartu, 1999.

 Välislingid 
 Kullamaa käsikiri Tartu Ülikooli vana kirjakeele uurimisrühma kodulehel (vaadatud 28.12.2023)

Kategooria:Käsikirjad
Kategooria:Eesti keel
Kategooria:Eesti raamatud
Kategooria:16. sajand Eestis
Kategooria:Saare-Lääne piiskopkond
Kategooria:Läänemaa